Ana Sözü | “Çeşitliktän birleşmäk” adlı XVII-ci Etnofestival geçti
17.09.2018,	Ana Sözü tarafından yazılı ,	CÜMNE, KULTURA, KULTURA ÖMÜRÜ BÖLÜMÜ, 286 KERÄ BAKILMIŞ
Ceviz ayın (sentäbari) 16-da Kişinevda geçti “Çeşitliktän birleşmäk” adlı XVII-ci Etnofestival, angısında gagauz milletinin (diil etnosun!!!) temsicileri da pay aldı. Etnofestival açılışını Moldova Prezidentı İgor DODON yaptı.
Gagauzların aulunu bu yıl Komrat rayonun kultura bölülümü hem Modova gagauzların cümne kuruluşu ortak hazırladılar.
O aulda musaafirleri karşladılar Moldova Parlamentın gagauz deputatı Kornel DUDNİK, Komrat rayon administrațiyasının başı İvan TOPAL, Modova gagauzların cümne kuruluşun başı Nikolay TERZİ, Komrat rayonun kultura bölülümün başı Georgi MANASTIRLI hem başka kultura zaametçileri.
Gagauzça türküleri, Gagauz oyunnarını hem kulturasını gösterdilär “Evelki Düz Ava” hem “Voyaj Şou” ansamblileri, türkücülär Pötr PETKOVİÇ, Sofiya KAZMALI hem Dimitriy TERZİ.
Not. “Çeşitliktän birleşmäk” adlı XVII-ci Etnofestivalä katılmadılar ne Moldova Parlamentın spikerı, ne da Moldova premyer-ministrusu.
103893 KERÄ BAKILMIŞ
40782 KERÄ BAKILMIŞ